Ir-Regolament tal-Kummissjoni (KE) Nru 272/2004
tas-16 ta' Frar 2004
li jawtorizza t-trasferimenti bejn il-limiti kwantitattivi tal-prodotti tessili u tal-ħwejjeġ li joriġinaw fir-Repubblika Popolari taċ-Ċina
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 3030/93 tat-12 ta' Ottubru 1993 dwar ir-regoli komuni għall-importazzjonijiet ta' ċerti prodotti tessili minn pajjiżi terzi [1], u b'mod partikolari l-Artikolu 7 tiegħu,
Billi:
(1) L-Artikolu 5 tal-Ftehim bejn il-Komunità Ekonomika Ewropea u r-Repubblika Popolari taċ-Ċina dwar il-kummerċ fil-prodotti tessili, inizjalat fid-9 ta' Diċembru 1988 u approvat bid-Deċiżjoni tal-Kunsill 90/647/KEE [2], u l-Artikolu 8 tal-Ftehim bejn il-Komunità Ewropea u r-Repubblika Popolari taċ-Ċina dwar il-kummeċ fil-prodotti tessili mhux koperti bil-ftehim bilaterali tal-MFA, inizjalat fid-19 ta Jannar 1995 u approvat bid-Deċiżjoni tal-Kunsill 95/155/KE [3], biż-żewġ Ftehimijiet ikunu kif l-aħħar emendati bi Ftehim fil-għamla ta' Skambju ta' l-Ittri inizjalat fid-19 ta Mejju 2000 u approvat bid-Deċiżjoni tal-Kunsill 2000/787/KE [4], jipprovdi li jistgħu jsiru traferimenti bejn is-snin tal-kwoti. Dawn id-dispożizzjonijiet ta' flessibbiltà kienu nnotifikati lill-Korp li Jimmonitorja t-Tessuti ta' l-Organizzazzjoni Dinjija tal-Kummerċ wara l-adeżjoni miegħu taċ-Ċina.
(2) Fis-17 ta' Settembru 2003, ir-Repubblika Popolari taċ-Ċina ssotttomettiet talba għat-trasfermenti ta' kwantitajiet mis-sena tal-kwota 2004 għas-sena tal-kwota 2003.
(3) It-trasferimenti mitluba mir-Repubblika Popolari taċ-Ċina jidħlu ġewwa l-limiti tad-dispożizzjonijiet ta' flessibbilt riferiti fl-Artikolu 5 tal-Ftehim bejn il-Komunità Ekonomika Ewropea u r-Repubbika Popolari taċ-Ċina dwar il-kummerċ fil-prodotti tessili u l-Artikolu 8 tal-Ftehim bejn il-Komunità Ewropea u r-Repubblika Popolari taċ-Ċina dwar il-kummerċ fil-prodotti tessili mhux koperti bil-ftehim bilaterali tal-MFA u kif iddikjarat fl-Anness VIII tar-Regolament tal-Kunsill (KEE) Nru 3030/93.
(4) Huwa għalhekk approprjat li tiġi konċessa t-talba.
(5) Huwa mixtieq li dan ir-Regolament jidħol fis-seħħ fil-jum tal-pubbikazzjoni tiegħu għalbiex jippermetti lill-operaturi li jibbenefikaw minnu malajr kemm jista' jkun.
(6) Il-miżuri pprovvduti f'dan ir-Regolament huma skond l-opinjoni tal-Kumitat tat-Tessuti stabbilit bl-Artikolu 17 tar-Regolament (KEE) Nru 3030/93,
ADOTTA DAN IR-REGOLAMENT:
Artikolu 1
Huma awtorizzati t-trasferimenti bejn il-limiti kwantitattivi għall-oġġetti tessili li joriġinaw fir-Repubbika Popolari taċ-Ċina ffissati bil-Ftehim bejn il-Komunità Ewropea u r-Repubblika Popolari taċ-Ċina dwar il-kummeċ fil-prodotti tessili għas-sena tal-kwota 2003 skond l-Anness ma' dan ir-Regolament.
Artikolu 2
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta' Frar 2004.